open-index/open-wikipedia-markdown huggingface dataset:
Virga Jesse

**Virga Jesse** ass den Numm deen d'Muttergottes fréier am regionalen Dialekt an der Géigend vun Hasselt hat. Den Numm ass haut nach an Erënnerung duerch verschidde Konschtwierker an der Virga-Jesse Basilika, ënner anerem eng faarweg Fënster, eng Tapisserie an eng Statu.

Eng Brudderschaft, d*'Fraternité de Notre-Dame Virga Jesse*, organiséiert all siwe Joer d'Fest vun der Virga Jesse. Dëst Fest gëtt encadréiert mat Pressiounen, Ausstellungen, Concerten, Theaterspiller a folkloristesch Manifestatiounen. D'faarweg Fënster an der Kierch ass och eng Stëftung vun dëser Brudderschaft. An der Kierch ass och eng Molerei vu 1709 déi d'Virga Jesse a Gesellschaft vun 12 Membere vun der Brudderschaft duerstellt.

## D'Seeche vun der Virga Jesse
Ee gewëssen Henri vun Haasselt war um Heemwee vun enger langer Rees, déi hien zu Fouss gemaach hat. Wéi hien an d'Géigend vun Hasselt koum huet hie sech awer verlaf, et ass däischter ginn an en huet de Wee net méi fonnt. Du huet hie sech op de Buedem geknéit a wéi en et vu senger Mamm geléiert gi war, zu der Virga Jesse gebiet. Gläich drop huet hie vu Wäitem Klacken héiere lauden. Hien ass dem Klang nogaangen an huet sech zu Hasselt erëmfonnt, op där Plaz wou haut d'Kierch Notre-Dame steet.
Tumulus vum Pippin vu Landen

Den **Tumulus vum Pipin vu Landen** ass déi éischt Begriefnesplaz vum Pippin vu Landen oder Pippin den Eeleren (580-650) Hausmeier vun Austrasien.

Den Tumulus ass op der Sinte-Gittersplein zu Landen am flämesche Brabant an der Belsch.

De Pippin huet op senger Propriétéit zu Landen an enger gallo-réimescher Villa gewunnt, a gouf net wäit do dovu begruewen. Seng Wittfra huet awer e puer Joer no sengem Doud, seng Iwwerreschter op Nivelles iwwerféiere gelooss.

Archeologesch Recherchen am Joer 1981, hunn d'Reschter vun de Fëllementer vun enger Kapell, déi 1756 an e Koup gefall war, an an där d'Krypta vun de Pippinide war, fräigeluecht.

D'Plaz vu Sinte-Gitterdal gouf duerch en arrête royal vum 19. Abrëll 1978 als Geschützt Landschaft klasséiert, an d'Reschter vun der Kapell an den Tumulus goufen de 17. November 1981 als Monumenter klasséiert.

## Um Spaweck
* Tourismus am flämesche Brabant
*Den Tumulus op Satelittefoto
Olin C. Wilson

Den **Olin Chaddock Wilson**, gebuer den 13. Januar 1909, a gestuerwen den 13. Juli 1994, war en US-amerikaneschen Astronom.

De Wilson huet Astronomie a Physik op der University of California, Berkeley studéiert. Am Joer 1934 promovéiert hien um California Institute of Technology.

Hie war wëssenschaftleche Mataarbechter um Mount Wilson-Observatoire.

Hien huet stellar Aktivitéitszyklen entdeckt, déi analog zu dem 11-Joer-Sonneflecken-Zyklus vun der Sonn sinn.

Zesumme mam Vainu Bappu huet hien 1957 eng Korrelatioun tëscht der Breet vun Ca II-Linnen a Stärespektren an der Liichtkraaft, dem Wilson-Bappu Effekt, entdeckt.

Am Joer 1977 gouf hie mat der Henry Norris Russell Lectureship an 1984 mat der Bruce Medail ausgezeechent.

## Publikatioun
* Wilson, O. C.; Vainu Bappu, M. K. (1957): *H and K Emission in Late-Type Stars: Dependence of Line Width on Luminosity and Related Topics*. Astrophysical Journal **125** (1957) 661

## Um Spaweck
*  Biographische Informationen der National Academy of Sciences

## Kuckt och
NGC 3184

Den **NGC 3184** ass eng Spiralgalaxie am Stärebild Ursa Major. Den NGC&nbsp;3184 huet eng Wénkelausdeenung vu 7,4&nbsp;&times;&nbsp;6,9, an eng visuell Magnitude vu +9,6&nbsp;mag an ass ronn 25 Millioune Liichtjoer vun der Äerd ewech. 
## Entdeckung
D'Galaxie gouf am Joer 1787 vum Wilhelm Herschel entdeckt.
Et huet sech erausgestallt, datt et sech bei deenen als NGC 3180 an NGC 3181 katalogiséierten Objeten ëm H-II-Regiounen bannent dem NGC 3184 handelt.
## Kuckt och

## Um Spaweck

*  NGC 3184 bei SEDS
*  NGC 3184 bei APOD (20.09.2000)
NGC 1409

Den NGC **1409** ass eng Spiralgalaxie am Stärebild Taurus déi 300 Millioune Liichtjoer vun der Äerd ewech ass. Si steet a Wiesselwierkung mat der Galaxie NGC 1410 vun där si ronn 23.000 Liichtjoer ewech ass. Et gëtt ugeholl, datt déi zwou Galaxië viru ronn 100 Millioune Joer zusummegestouss sinn an datt si an zirka 200 Millioune Joer wäerte verschmolz sinn.

## Entdeckung
D'Galaxie NGC 1409 gouf de 6. Januar 1785 vum däitsch-britteschen Astronom Wilhelm Herschel entdeckt.
## Kuckt och

## Um Spaweck
*  Hubble Space Telescope
*  Astronomie.de
*  Wechselwirkende Galaxien
*  goBlack
*  APOD
*  Astronews
*  Mass Transfer in the Galaxy Pair NGC 1409/10
*  NASA/IPAC EXTRAGALACTIC DATABASE
*  SEDS
Landen (Belsch)

** Landen** ass eng Stad a Gemeng am Südoste vun der Provënz Flämesche Brabant a gehéiert zur Regioun Flandern an der Belsch.

## Geschicht
* Landen ass zesumme mat Léck an Herstal eng vun de Gebuertsplaze vun de Karolenger, an dovun den éischte vun hinnen de Pippin I.
* D'Uertschaft Neerwinden gouf bekannt wéinst zwou grousse Schluechten déi sech do ofgespillt hunn:
**D'Schluecht vun Neerwinden (1693)
**D'Schluecht vun Neerwinden (1793)

## Kuckt och
*Tumulus vum Pippin vu Landen

## Um Spaweck
*  Offiziell Säit vun der Gemeng
Étoile de Bessèges

D**'Étoile de Bessèges** ass eng Vëloscourse, déi a Frankräich am Departement Gard gefuer gëtt.

Bei den dräi éischten Oploe gouf d'Epreuve als Course vun engem Dag vu Bessèges op Bessèges gefuer. Zanter 1974 gëtt d*'Étoile de Bessèges* an e puer Etappe gefuer.

Den eenzege lëtzebuergesche Succès bei där Course war d'éischt Plaz vum Bob Jungels am Generalklassement bei der Étoile de Bessèges 2015 an de Fränk Schleck hat an der Editioun vun 2005 eng aacht Plaz gemaach. An der Étoile 2020 gouf de Kevin Geniets de véierten.

## Palmarès

## Um Spaweck
* Resultater vun der ''Étoile de Bessèges'' op der Websäit vu ''Mémoire du Cyclisme''
Hammerfall

**Hammerfall**, an der offizieller Schreifweis **HammerFall**, ass eng schweedesch Metalband, déi 1993 zu Göteborg vum Oscar Fredrick Dronjak a vum Jesper Strömblad, Gittarist vun In Flames, gegrënnt gouf.

## Albumen

Bis elo huet HammerFall 1 Livealbum, 7 Studioalben an 2 Kompilatiounen erausbruecht. Hei ass eng Lëscht:

**Livealben:**

One Crimson Night (2003)

**Studioalben:**

Glory To The Brave (1997)

Legacy Of Kings (1998)

Renegade (2000)

Crimson Thunder (2002)

Chapter V:Unbent, Unbowed, Unbroken (2005)

Threshold (2006)

Steel Meets Steel - Ten Years Of Glory (2007) (Best Of Kompilatioun mat 3 neie Lidder)

Masterpieces (2008) (Kompilatioun mat Cover Versiounen)

No Sacrifice, No Victory (2009)

## Bandmemberen

* Gesang: Joacim Cans (zanter 1996)
* Gittar: Oscar Dronjak (zanter 1993)
* Gittar: Pontus Norgren (zanter 2008)
* Tromm: Anders Johansson (zanter 1999)
* Bass: Fredrik Larsson (1994-1997, zanter 2007)

## Um Spaweck
* Offiziell Bandhomepage
Nick Nuyens

Den **Nick Nuyens**, gebuer de 5. Mee 1980 zu Lier, ass e belsche professionelle Vëlossportler.

Hien huet seng professionell Karriär 2002 bei Domo-Farm Frites ugefaangen, déi dat Joer drop Quick Step - Davitamon ginn ass. An deem Joer huet den Nick Nyens de GP Putte-Kappellen gewonnen. 2005 huet hie fir zweet hanerenen de GP de Wallonie gewonnen.

## Palmarès
### [[2003]]
* 1. am Nationale Sluitingsprijs

### [[2004]]
* 1. a Paris-Bruxelles
* 1. am Ster Elektrotoer
* 1. am Grand Prix de Wallonie
* 1. am Gran Premio Industria & Commercio di Prato

### [[2005]]
* 1. am Omloop Het Volk
* 1. am Grand Prix de Wallonie

### [[2006]]
* 1. a Kuurne - Brussel - Kuurne

### [[2007]]
* 1. an der Étoile de Bessèges
** 1. an der 3. Etapp vu Cendras op La Grande Combe (138,6&nbsp;km)

### [[2009]]
* 1. am Grand Prix de Wallonie
* 8. am Amstel Gold Race 2009

## Um Spaweck

### [[2011]]
* 1. am Dwars door Vlaanderen (201&nbsp;km)
Virga-Jesse Basilika

D' **Virga-Jesse Basilika vun [[Hasselt (Belsch)|Hasselt]]** an der Kapelstraat gouf an de Joren 1727 an 28 gebaut. Si ass an engem Stil gebaut deen d'Transitioun tëscht dem Barock an dem Klassizismus erëmspigelt. D'Kierch gouf am Zweete Weltkrich duerch eng V1 schwéier beschiedegt, gouf awer erëm no den Originalpläng frësch opgeriicht.

Basilika krut hiren Titel de 6. Mee 1998 vum Poopst Jean-Paul II. Virdrun huet se Kierch Notre-Dame geheescht.

Zanter 1980 steet d'Gebai ënner Monumenteschutz.

#### Konschtwierker an der Kierch

* eng gotesch Statu vun der Virga Jesse vun 1345.
* eng Tapisserie déi iwwer dem Portal hänkt an déi d'Wonner duerstellt déi der Virga Jesse ugerechent ginn: Den Henri dee sech verlaf hat, e Kand vun enger Maurin dat geheelt gouf, an d'Heelung vu Blannen a vu Krëppelen.
* eng Molerei vu 1709 op där d'Virga Jesse ze gesinn ass mat 12 Membere vun der Brudderschaft *Notre-Dame Virga Jesse*.
* eng faarweg Bläiverglasung am südleche Queschschëff mat dem Bild vun der Muttergottes.

#### D'Uergel

D'Uergel vun ëm 1860 ass vum Uergelbauer Arnold Clerinx. D'Uergel déi virdrun am Sint-Elisabethzaal zu Antwerpen stoung, ass eréischt zanter 1952 an der Kierch zu Hasselt. Si gouf am Joer 2003 komplett restauréiert.
## Um Spaweck
Henry Norris Russell Lectureship

Den **Henry Norris Russell Lectureship** ass e Wëssenschaftspräis, deen all Joer (mat dräi Ausnamen) vun der American Astronomical Society vergi gëtt, als Unerkennung vun der Liewensleeschtung an der astronomescher Fuerschung.

D'Laureate ware bis elo:

## Kuckt och

## Um Spaweck
*  AAS-Säit zum Russell Lectureship
Impasse de la Fidelité / Getrouwheids-Gang

D**'Impasse de la Fidélité**, op Hollännesch **Getrouwheids-Gang**, ass eng breet Sakgaass zu Bréissel, déi bis géint 1835 eng normal Strooss war.

Si huet déizäit *Ruelle du Bouc Émissaire* (Zondebokstraatje) geheescht an huet d*'Rue des Bouchers* mat der *Rue de l'Écuyer* verbonnen.

Géint 1835 huet den Alexandre Gendebien, deen deemools Member vun der provisorescher Regierung war, e puer Haiser op den Ecker mat der *Rue de l'Écuyer* kaaft. Hien huet déi al Haiser afrappe gelooss an duerch en neit grousst Haus, dat queesch duerch *Ruelle du Bouc Émissaire* gebaut gouf, ersat, an huet doduerch d'Sakgaass créeiert wéi se haut nach ass.

D'Strooss ass haut besser bekannt well do d'Statu vun der Jeanneke Pis, d'Géigestéck vum Manneken Pis steet.
Henry Norris Russell

Den **Henry Norris Russell**, gebuer de 25. Oktober 1877 zu Oyster Bay, New York, a gestuerwen den 18. Februar 1957 zu Princeton, New Jersey, war en US-amerikaneschen Astronom.

De Russell huet de Bewäis bruecht, datt d'Sonn zum gréissten Deel aus Waasserstoff an Helium besteet an datt d'Elementer am Masseverhältnes 3:1 virkommen. Doroppshin huet de russesch-nordamerikanesche Physiker George Gamow gemengt, d'Energiequell vun der Sonn wier an der Verschmëlzung vu jee véier Waasserstoffkäre mat engem Heliumkär ze sichen an nennt dëse Prozess Kärfusioun respektiv Waasserstofffusioun (Waasserstoffbrennen). Dem Gamows seng Meenung soll sech spéider als richteg erausstellen.

Ëm 1910 entwéckelt de Russell an den Ejnar Hertzsprung den Hertzsprung-Russell-Diagramm.

Zesumme mam Frederick Albert Saunders (1875-1963) beschreift hien 1925 d**Russell-Saunders-Kopplung'' (kuckt [[Spin-Bunn-Kopplung]], [[Reegele vum Hund]]).

== Publikatioun ==
* Russell, H. N. & Saunders, F. A. (1925): ''New Regularities in the Spectra of the Alkaline Earths''. Astrophysical Journal **61*' (1925) 38

== Biographie ==
* David H. DeVorkin: *Henry Norris Russell: Dean of American Astronomers'',2000, Princeton University Press, 528 Säiten.

## Éierungen
* 1921 Goldmedail vun der Royal Astronomical Society
* 1925 Bruce Medail
* 1946 Henry Norris Russell Lectureship

## Um Spaweck
*  Bruce Medalists
*  Säi Liewen
*  Dem Russell säi Liewen

## Kuckt och
NGC 1404

Den **NGC 1404** ass eng Galaxie am Stärebild Eridanus. Den NGC 1404 huet eng visuell Magnitude vu +10,00&nbsp;mag an eng Wénkelausdehnung vu 4,1' × 3,4'.

D'Galaxie gouf den 28. November 1837 vum britteschen Astronom John Herschel entdeckt.

## Kuckt och
NGC 1399

Den **NGC 1399** ass eng Galaxie am Stärebild Fornax. Den NGC 1399 huet eng visuell Magnitude vu +9,4&nbsp;mag an eng Wénkelausdehnung vu 6,9' × 6,5'.

D'Galaxie gouf den 22. Oktober 1835 vum britteschen Astronom John Herschel entdeckt.
## Kuckt och
Pippin den Eeleren

De **Pippin den Eeleren** oder **Pippin vu [[Landen (Belsch)|Landen]]**, gebuer géint 580, a gestuerwen 640 war vu 615/625 un fränkeschen Hausmeier an Austrien ënner dräi Merowenger-Kinneken. Hie gëllt als de Grënner vun der Famill vun de Karolenger, resp. de Pippiniden.

## Säi Liewen
Mer wësse souzesoen näischt iwwer dem Pippin seng Virfahren.

613 huet hien zeumme mam Bëschof Arnulf vu Metz an aneren austraseschen Adlegen an e Muechtkampf ënner de Merowenger agegraff, andeems en den neustresche Kinnek Chlothar II. géint d'Wittfra vum Kinnek Sigibert I., d'Brunichild, déi an Austrasien an an der Bourgogne geherrscht huet, zu Hëllef geruff huet. Nodeem se ofgesat gi war, huet de Chlothar am ganze Frankeräich geherrscht, huet awer missen, am Edictum Chlotharii d'Muechtpositioun vum austraseschen Adel unerkennen.

623 ass dem Chlothar säi 15-järege Jong Dagobert I. zum Ënnerkinnek an Austrasien ernannt ginn. De Pippin gouf e wichtege Conseiller an huet spéitstens 625 formell den Titel vum Hausmeier ugeholl.

Mä de Chlothar II. ass 629 gestuerwen, a säi Jong Dagobert I. ass an Neustrien gaange fir d'Herrschaft iwwer d'Gesamträich z'iwwerhuelen. De Pippin huet zwar den Titel als austraseschen Hausmeier gehalen, mä konnt dës Funktioun net op Dauer ausfëllen. 635 huet e seng Duechter Begga mam Arnulf vu Metz sengem Jong Ansegisel bestuet, a sou d'Unioun mam Arnulf verstäerkt.

Wéi dann den Dagobert I. 638 oder 639 gestuerwen ass, ouni Jongen zu hunn, déi scho fäeg gewiescht wieren, ze regéieren, konnt de Pippin, mat Hëllef vum austraseschen Adel, seng Uspréch op seng héich Plaz nees stellen.

Mä schonn 640 ass de Pippin den Eelere gestuerwen.

De Pippin war mat enger Itta oder Iduberga bestuet, (gebuer 592, gstuerwen 652) déi 640 d'Klouschter Andenne gestëft huet. D'Koppel hat 4 Kanner:
* De Bavo, och Grof Allowin vum Haspengau genannt,
* D'Begga (* 620, † 692/693/695), déi géint 635 den Arnulfinger Ansegisel bestuet huet, an domat d'Muecht vun de Pippinide mat där vun den Arnulfinger verbonnen huet,
* De Grimoald den Eeleren oder I. (* 616, † 656/657 oder géint 662 zu Paräis exekutéiert); hie war dem Pippin säin Nofollger als Hauseier.
* D'Helleg Gertrud (Gertrude/Geretrudis) (* 626, † 17. Mäerz 659), déi géint 644 Äbtissin vum Klouschter Nivelles gouf. Si ass d'Patréinesch vu Landen.

## Kuckt och
* Tumulus vum Pippin vu Landen
NGC 330

Den **NGC 330** ass e Kugelstärekoup an der Klenger Magellanescher Wollek am Stärebild Tucana. Den NGC 330 huet en Duerchmiesser vun 1,9' an eng visuell Magnitude vu +9,60&nbsp;mag. De Kugelstärekoup zielt, zu der Klass vun de jonke bloe Kugelstärekéip.

**[[Koordinaten]]** (Equinoxe J2000.0)
* Rektaszensioun: 0 56 18.00
* Deklinatioun: -72°28'00.0"

## Kuckt och

* Magellanesch Wolleken

## Um Spaweck
Kölner Philharmonie

D**'Kölner Phiharmonie**, ass e Concertssall zu Köln tëscht der Alstad an dem Kölner Doum, deen 1986 opgemaach huet.

D'Gebai ass en Deel vum Museum Ludwig -Gebaikomplex, a gouf an engem Architekteconcours ausgewielt, deen den Architektebüro Busmann + Haberer vu Köln gewonnen hat. De Grënnungdirekter war den Intendant Franz Xaver Ohnesorg.

De Sall läit ënnerierdesch, eppes ënner dem mëttlere Waasserspigel vum Rhäin. Wéinst dem Grondwaasser -Drock an dem Kaméidi vun den Zich, déi Kölner Haaptgare läit direkt niewendrun, huet de Sall misse speziell mat enger Mauer géint de Kaméidi isoléiert ginn. Iwwer dem Sall ass eng ëffenlech Plaz tëscht dem Musée an den Trapen, déi bei de Rhäin féieren. Dat bréngt mat sech, datt déi eisen Dunnen, déi den Daach vum Sall droen, duerch Foussgänger a Skateboard -Fuerer vibréieren, an d'Plaz wärend de Concerte muss gespaart a bewaacht ginn.

Mat 2.529 m² bitt de Sall Plaz fir eng 2.000 Leit. 
D'Uergel am Sall gouf vun der Uergelmanufaktur Johannes Klais vu Bonn gebaut. Se war um Ufank mol net virgesinn an huet dräi Manualer mat 70 Regësteren a 5.394 Päifen.
Fir eng "perfekt" Raumakustik ze kréien hunn d'Akustiker Heinz Graner an Abraham Melzer datt keng Wänn, déi vis-à-vis sinn, parallel stinn.

All Joer sinn an der Philharmonie eng 400 Concerten, déi vun iwwer 600.000 Leit gelauschtert ginn.

D'Kölner Philharmonie ass de Sëtz vum Gürzenich-Orchester Köln a vum WDR Sinfonieorchester Köln

## Um Spaweck
*Websäit vun der Kölner Philharmonie
Theater Dortmund

D**'Operenhaus Theater Dortmund** bitt dem Balletsensembel vum Theater en Daach iwwer dem Kapp an d'Dortmunder Philharmoniker spillen do hir Concerten. De Sall huet Plaz fir eppes iwwer 1.100 Leit.

Zanter 2002 ass d'Christine Mielitz Intendantin vun der Oper. Déi 100 Museker vun der Philharmonie spillen zanter deemselwechte Joer ënner den Generalmusekdirekter Arthuer Fagen. Ëm d'Direktioun an d'Choreographie këmmert sech vun 2003 un de Xin Peng Wang.

## Um Spaweck
*Theater Dortmund
NGC 1407

Den **NGC 1407** ass eng Galaxie am Stärebild Eridanus. Den NGC 1407 huet eng visuell Magnitude vu +9,7&nbsp;mag an eng Wénkelausdehnung vu 4,6' × 4,3'.

D'Galaxie gouf de 6. Oktober 1785 vum däitsch-britteschen Astronom Wilhelm Herschel entdeckt. 
## Kuckt och
NGC 1398

Den **NGC 1398** ass eng elliptesch Galaxie am Stärebild Eridanus. Den NGC 1398 huet eng visuell Magnitude vu +9,8&nbsp;mag an eng Wénkelausdehnung vu 5,9' × 4,5'.

Se gouf de 17. November 1784 vum däitsch-britteschen Astronom Wilhelm Herschel entdeckt.

## Kuckt och
NGC 362

Den **NGC 362** ass e galaktesche Kugelstärekoup am Stärebild Tucana. Hie läit vun der Äerd aus gesi virun der klenger Magellanescher Wollek. Den NGC&nbsp;362 huet eng visuell Magnitude vu +6,40&nbsp;mag a sä Kärradius huet 0,17&nbsp;Bouminutte.
De Kugelstärekoup NGC 362 gouf den 1. August 1826 vum schotteschen Astronom James Dunlop entdeckt.
## Kuckt och

* Magellanesch Wolleken
## Um Spaweck
* GALEX
* GoBlack
* DSS Images for NGC 300 through NGC 399
* SEDS
NGC 419

Den **NGC 419** ass e Kugelstärekoup an der Klenger Magellanescher Wollek am Stärebild Tucana. Den NGC 419 huet en Duerchmiesser vun 2,4' an eng visuell Magnitude vu +11,00&nbsp;mag. Den NGC&nbsp;419 gouf den 2. September 1826 vum schotteschen Astronom James Dunlop entdeckt.

## Kuckt och

* Magellanesch Wolleken

## Um Spaweck
* WEBDA Säit fir NGC 419
* DSS Images for NGC 400 through NGC 499
* SEDS
NGC 457

Den **NGC 457** ass en oppene Stärekoup am Stärebild Cassiopeia. Den NGC 457 huet en Duerchmiesser vun 13' an eng visuell Magnitude vu +6,4&nbsp;mag. Domat zielt den NGC&nbsp;457 zu den hellste Stärekéip am Stärebild Cassiopeia an zu den hellsten oppene Stärekéip, déi net am Messier-Katalog opgefouert sinn. Opgrond vu sengem Ausgesinn gëtt de Stärekoup och mat dem Spëtznumm **Eilekoup** oder **ET-Koup** genannt. Den hellste Stär ass de Phi Cassiopeiae, wouduerch de Koup geleeëntlech och als *Phi-Cassiopeiae-Koup* bezeechent gëtt. Zesumme mat Phi&nbsp;Cassiopeiae stécht HD 7902 däitlech ervir an déi zwéi Stäre maachen zesummen d'"Ae" vum Koup. Allerdéngs handelt et sech warscheinlech souwuel beim Phi&nbsp;Cassiopeiae wéi och beim HD&nbsp;7902 ëm Stären, déi net Member vum Stärekoup sinn. Den NGC&nbsp;457 läit am Perseus-Aarm vun der Mëllechstrooss, ongeféier 9000 Liichtjoer vun der Äerd ewech. D'Ausdehnung vum Stärekoup gëtt op ongeféier 30 Liichtjoer, säin Alter op ronn 20 Millioune Joer geschat. Den NGC&nbsp;457 gouf 1787 vum Friedrich Wilhelm Herschel entdeckt.
## Kuckt och

## Um Spaweck
*  NGC 457 bei SEDS
Serie 21 SNCB

D**'Lokomotive vun der Serie 21** sinn Elektrolocke vun der SNCB déi an den achtzeger Jore kaaft goufen.

Si si praktesch baugläich mat de Loke vun der Serie 27. Den eenzege groussen Ënnerscheed ass hire Motor. D'Serie 21 huet eng Leeschtung vun 3.000&nbsp;kW an d'Serie 27 huet 4.150&nbsp;kW.

Am Ganze goufen 120 Lokomotive bestallt, 60 fir all Serie.

D'Serie 21 gouf an zwou Tranchë vun 30 Stéck bei der CFM/BN vun Nivelles bestallt.

Si ass virun allem geduecht fir Persounenzich ze zéien, oder liicht Gidderzich. Si kënne vun de Steierween vun den Typpen M4-ADx an M5-BDx aus gefuer ginn.

## Bemierkungen
* Et gëtt e klengen Ënnerscheed tëscht der éischter an der zweeter Tranche, an zwar hunn d'Lokomotive mat den N° 2131 – 2160 e klenge Kulang iwwer der viischter Fënster 
* D'Lok N° 2112 ass déi eenzeg an der Serie déi e Pantograph Failveley AX huet, änlech wéi déi aus der Serie 13 déi baugläich mat der lëtzebuergescher BB 3000 ass, a wéi déi vun den AM 96.
* De Lëtzebuerg-Blankenberge-Express gouf an den 1990er Jore vun der Serie 21 gezunn.

## Kuckt och
* Lëscht vun de Lokomotiven an Automotricë bei der SNCB

## Um Spaweck
* D'Serie 21 op der Websäit belrail.be
Waasserschutzpolizeistatioun Tréier

Den Déngschtberäich vun der **Waasserschutzpolizeistatioun Tréier** ëmfaasst d'Musel vum Kilometer 232,290 bis 165,500, vun der Uertschaft Palzem bis Detzem, dobäi och d'Landesgrenz zum Saarland. Dozou gehéiert och d'Kondominium "Däitschland - Lëtzebuerg" vum Muselkilometer 205,870 bis 232,290 iwwer déi ganz Waasserfläch vun der Musel mat Ausnam vun de Schleisebauwierker.

Doriwwer eraus ass d'Statioun vun Tréier responsabel fir d'Saar vum Kilometer 27,180 bis 0,000.

D'Waasserschutzpolizeistatioun Tréier ënnersteet dem Wasserschutzpolizeiamt Rheinland-Pfalz zu Mainz.
Château-Salins

**Château-Salins** ass eng franséisch Uertschaft a Gemeng am Departement Moselle an der Regioun Grand Est.

Et ass och den Haaptuert vum Kanton Château-Salins

D'Awunner heesche *Castelsalinois*

## Geographie

Château-Salins läit am Salzbecke vum *[[Saulnois]]* am Nordoste vu Nanzeg.

## Geschicht

D'Stad an d'Géigend ronderëm de *Saulnois* verdanken hiren Numm dem Salz dat fréier an dëser Géigend exploitéiert gouf. Déi lescht Salinen zu Château-Salins, goufen 1826 zougemaach.

D'Uertschaft ass net ganz al. Si ass entstane wéi d'Herzoge vu Loutrengen am 14. Joerhonnert eng Festung gebaut hunn, fir d'Exploitatioum vum Salz, dat do endeckt gi war ze protegéieren.

No 1789 huet d'Stad de revolutionären Numm *Salines libres* ugeholl, huet sech awer gläich duerno erëm Château-Salins genannt.

Eng Tour de Chappe war vu 1798 bis 1852 am Déngscht. Si huet de Relais gemaach tëscht där vun Delme an där vu Vic-sur-Seille op der Linn Paräis-Stroossbuerg.

Vun 1800 bis 1871, war Château-Salins eng Ënnerprefecture vum Departement Meurthe.

Duerch den Traité vu Frankfurt gouf et no 1871 un d'Bezirke Lothringen ugeschloss an op *Salzburgen* ëmgedeeft.

No dem Éischte Weltkrich gouf et erëm franséisch a koum bei d'Museldepartement dobäi.

Déi kleng Gemeng Coutures gouf 1975 u Château-Salins ugeschloss, mat dem Statut *Commune associée*.

## Wopen

Beschreiwung am Originaltext:

*Parti, en 1 d'or à la bande de gueules chargée de trois alérions d'argent, et en 2 de gueules à la coquille d'argent*

## Kuckeswäertes

* Déi grouss Uergel aus dem 18. Joerhonnert an der Kierch *St-Jean-Baptiste*. D'Uergel gouf vum Nicolas Dupont fir d'Abtei vu Salival an der Gemeng Moyenvic gebaut, an Enn 19. Joerhonnert vum Jean Blesi, ëmgeännert, an duerno vun der Uergelmanufaktur Haerpfer-Erman an der Kierch vu Château-Salins opgeriicht. Si ass awer lues e lues verkomm. Eréischt 1995 huet den Uergelbauer Michel Gaillard, dee fir d'Uergelmanufaktur Aubertin vu Courtefontaine geschafft huet, d'Uergel nees restauréiert.

## Bekannt Leit
* Den Henri Grégoire fänkt seng Carrière als Kaploun zu Château-Salins un.
* De Linguist Arsène Darmestetter ass zu Château-Salins de 5. Januar 1846 op d'Welt komm.
* De Philippe Gaillot, ee vun de bekanntste Foussballspiller vum FC Metz gouf den 28. Februar 1965 zu Château-Salins gebuer.

## Um Spaweck
Saulnois

De **Saulnois** ass eng natierlech Géigend a Frankräich am Süde vum Museldepartement.

Wann haut seng Grenze praktesch mat deene vum Arrondissement Château-Salins, dat fréier d'Departement Meurthe war, ass et historesch gesinn déi Géigend déi dem Dall vun der Uewer-Seille entsprécht, wou Salz aus dem Buedem geholl gouf. Deemno gehéiert de Kanton vun Albestroff net méi derzou, awer d'Gemengen ëm Morhange mussen derbäi gerechent ginn.

## Geschicht

De *Saulnois* verdankt säin Numm der Salzexploitatioun déi fréier an där Géigend gemaach gouf.

De Briquetage de la Seille ass en Zeie vun der Salzextractioun am 1. Joerdausend v. Chr.

Dat éischt Schrëftstéck an deem vum "Salinensis Paganus" (Salzland) rieds geet ass vu 661.

Zënter dem Mëttelalter goufe Salinen an der ganzer Géigend exploitéiert, wéi zu Dieuze, Marsal, Château-Salins, Moyenvic, Saléaux (tëscht Lezey a Ley), Salonnes, Vic-sur-Seille, Bride, Lindre-Basse, Morhange an Amelécourt.
Henri Grégoire

Den **Henri Grégoire**, och nach **Abbé Grégoire** genannt, gebuer de 4. Dezember 1750 zu Vého bei Lunéville, a gestuerwen den 20. Mee 1831, war e franséische Paschtouer, an eng vun den Haaptfigure vun der franséischer Revolutioun. Hie war ee vun den Éischten dee virun der Assemblée d'Ofschafe vun der Sklaverei gefuerdert huet.

Hien ass och de Grënner vum Conservatoire national des arts et métiers a vum Bureau des longitudes.

## Um Spaweck
Spioun

De Begrëff **Spioun** huet e puer Bedeitungen:
*Eng Persoun, déi heemlech Informatioune beschaaft: Spionage
*Eng Software, déi heemlech Informatioune späichert oder verschéckt: Spionage-Software
*E Wäitwénkellënsesystem, dat op Aenhéicht an Dieren agebaut gëtt, an dat et elaabt, ze gesinn, wie baussent der Dier ass, ouni s'opzemaachen: Dierspioun
*E Spigel, deen un enger Fënster oder un enger Fassad ugemaacht ass, mat Hëllef vun deem et méiglech ass, ze gesinn, wie virun der Dier steet: Spigelspioun
Neellack

**Neellack** ass e kosmeetescht Produkt, dat normalerweis mat Hëllef vun engem klenge Pinsel op Fanger- oder Zéiwenneel geschmiert gëtt fir se ze fierwen.

Den Neellack besteet aus Nitrozellulos, engem Léisungsmëttel, dat séier verflitt an aus Faarfpigmenter.

Fir Neellacksreschter ewechzekréien, gëtt et Mëttelen am Handel, déi op Azeton baséieren.

Neellack kann den Ausléiser vun Allergieen oder Entzündunge sinn.

## Um Spaweck
Canton de Blâmont

De **Canton de Blâmont** ass eng fréier franséisch administrativ Andeelung am Arrondissement Lunéville, Meurthe-et-Moselle an der Regioun Grand Est.

Den Haaptuert war Blâmont.

## Gemengen am Kanton
Fréijoersmiddegkeet

D**'Fréijoersmiddegkeet ** entsteet, wann no engem laange Wanter d'Kierperreserve vum *Gléckshormon* Serotonin op en Enn ginn, an d*'Schlofhormon* Melatonin besonnesch gutt wierke kann.
Pierre de Coubertin

De **Pierre de Coubertin**, gebuer den 1. Januar 1863 zu Paräis, a gestuerwen den 2. September 1937 zu Genf, war e franséische Sportspedagog.

No sengem Studium vun der Politik, der Geschicht an der Pedagogik huet de Pierre de Coubertin säi ganzt Liewe versicht de Sport, als dat senger Meenung no beschte Mëttel fir d'Versteesdemech tëscht de Vëlker, bekannt ze maachen.

Déi vun him entwéckelt Iddi fir déi all 4 Joer am ale Griicheland organiséiert Olympesch Spiller nees opliewen ze loossen, huet sech 1894 mat der Grënnung vum Internationalen Olympesche Kommitee zu Paräis realiséiert. De Pierre de Coubertin war den éischte President vun dëser Institutioun an huet dëse Poste bis 1925 behalen. 1896 goufen déi éischt Olympesch Spiller vun der Neizäit zu Athen organiséiert.

Am Juni 1910 gouf déi XI. Sëtzung vum Internationalen Olympesche Comité (IOC) am Cercle an der Stad ofgehalen. Fir un dës Réunioun z'erënneren ass um Verluerekascht eng Strooss nom de Coubertin benannt.

De Pierre de Coubertin huet sech intensiv mat der Sportspedagogik beschäftegt an eng Rei Artikelen doriwwer verfaasst. Hien huet d'Diskuswerfen, de Marathonlaf an de Fënnefkampf am moderne Sport agefouert.

No sengem Doud gouf säin Häerz zu Olympia begruewen.

1994 gouf hien an d'Lëscht vun de Gloires du sport opgeholl.
## Um Spaweck
Blâmont

**Blâmont ** ass eng franséisch Uertschaft a Gemeng am Departement Meurthe-et-Moselle an der Regioun Grand Est.

## Um Spaweck
Nicolas Sarkozy

Den **Nicolas Sarkozy** (mam ganzen Numm **Nicolas, Paul, Stéphane Sarközy de Nagy-Bocsa**), gebuer den 28. Januar 1955 am 17. Arrondissement vu Paräis, ass e franséische Politiker. Hie war vun 2007 bis 2012 President vun der Republik Frankräich a Coprënz vun Andorra.

## Politesch Karriär

### Lokal- a Regionalpolitiker
Den Nicolas Sarkozy huet seng politesch Karriär als Lokalpolitker 1977 als Gemengerot vun Neuilly-sur-Seine ugefaangen, wou hien dunn och vum 29. Abrëll 1983 bis de 7. Mee 2002 Buergermeeschter war. Vun 1986 bis 1988 war hie Vizepresident a vun 2004 bis 2007 President vum Departementsrot vun den Hauts-de-Seine. Vun 1983 bis 1988 war en am Regionalrot fir d'Île-de-France

### Politiker op nationalem Plang
Tëscht 1988 an 2005 war hien Deputéierten an der Nationalversammlung a vum 20. Juli bis de 14. September 1999 Europadeputéierten an e puermol Minister (Budget- a Communicatiounsminister, Inneminister, Wirtschafts-, Finanz- an Industrieminister...) ënner de Presidente François Mitterrand (Cohabitatiounsregierung Édouard Balladur) a Jacques Chirac. Hie war, éier e Staatspresident gouf, och President vun der *[[Union pour un mouvement populaire|UMP]]*.

Bei de Presidentschaftswalen 2007 ass hien de 6. Mee mat 53,06 % vun de Stëmmen zum President vu Frankräich gewielt ginn. Seng Kontrahentin am 2. Tour, d'Ségolène Royal, krut der 46,94 %.

2012 war hie Kandidat fir erëmgewielt ze ginn, huet d'Walen awer de 6. Mee géint de Sozialist François Hollande verluer.

2014 ass hien erëm President vun der UMP ginn a konnt am Mee 2015 eng Ännerung vum Numm vun der Partei an *[[D'Republikaner (Frankräich)|D'Republikaner]]* (*Les Républicains*) duerchsetzen.

## Famill
Den Nicolas Sarkozy huet ungaresch Wuerzelen op sengem Papp senger Säit a gemëscht griichesch-franséisch Originnen op der Säit vu senger Mamm (de Papp vu senger Mamm, den Dr. Mallah, war e Judd, dee vun Thessaloniki a Frankräich agewandert war).

Den Nicolas Sarkozy, dee sech zum Katholizismus bekennt, ass dräimol bestuet ginn, fir d'lescht mat der Carla Bruni, an huet véier Kanner.

## Auszeechnungen
Am November 2019 krut den Nicolas Sarkozy de *Prix Edgar-Faure* fir säi Buch *Passions* an deem en opriichteg, riichteraus a mat engem bestëmmte Recul säi politesche Parcours beschreift.

## Publikatiounen (Auswiel)
* *Georges Mandel: le moine de la politique* (eng politesch Biographie); Paräis, 1994.
* *Libre*; Paräis (Robert Laffont & Fixot), 2001.
* *Ensemble*; Paräis (XO Éditions), 2007.
* *Un traité pour l'Europe*; Paräis (Dalloz), 2008.
* *La France pour la vie*; Paräis (Plon), 2016.
* *Tout pour la France*; Paräis (Plon), 2016.
* *Passions*; Paräis (Éditions de l'Observatoire), 2019.
* *Le temps des tempêtes*; 1. Band; Paräis (Éd. de l'Observatoire), 2020; 528 Säiten.

## Literatur
* Thierry Desjardins, *Galipettes et cabrioles à l'Élysée*; Paräis (Fayard), 2008.
* Samir Naïr, *Un détournement - Nicolas Sarkozy et la "politique de civilisation" *; Paräis (Gallimard), 2008.
* Jean-Marie Rouart (de l'Acad. fr.), *Devoir d'insolence*; Paräis (Grasset), 2008.

## Gielercher
*
*
## Um Spaweck
Coutures (Moselle)

**Coutures** ass eng franséisch Uertschaft an der Gemeng Château-Salins am Departement Moselle an der Regioun Grand Est.

Bis 1975 war Coutures eng eegestänneg Gemeng, bis se an deem Joer als *Commune associée* u Château-Salins ugeglidert gouf.

Coutures läit am Weste vu Château-Salins um Rand vum Bëschmassif mat dem Numm *Forêt de Grémecey*.

Op Coutures kënnt ee vu Château-Salins aus iwwer d'Départementale D 174b.
Courtefontaine (Doubs)

**Courtefontaine ** ass eng franséisch Uertschaft a Gemeng am Doubs an der Bourgogne-Franche-Comté.

*Uergelmanufaktur Aubertin

## Um Spaweck
Vého

**Vého ** ass eng franséisch Uertschaft a Gemeng am Departement Meurthe-et-Moselle an der Regioun Grand Est.

Vého ass de Gebuertsuert vum Henri Grégoire
Groupe de recherches et d'études sur la guerre 1940-1945

D'Ofkierzung **G.R.E.G.** steet fir de *Groupe de recherches et d'études sur la guerre 1940-1945*.

Hire President ass de Paul Heinrich. De G.R.E.G. deen eng ganz Rei vu Publikatioune verëffentlecht huet, suergt duerch seng Recherchen a Schrëften dofir, dat d'Affer vun de Lëtzebuerger am Zweete Weltkrich net vergiess ginn, an dat d'Erënnerung un d'Verdengschter vun de Lëtzebuerger oprechte Patrioten erhale bleift. Op Initiativ vum G.R.E.G. ass zu Ettelbréck de Patton Musée Ettelbréck entstanen.

## Publikatioune vum G.R.E.G.
*Paul Heinrich: *Tagebuch eines Einwohners aus Michelbrouch*, Warken, Groupe de recherches et d'études sur la guerre 1940 - 1945, cop. 2001. - 105 f.; 29&nbsp;cm
*Nicolas Hoffmann: *Politischer Schutzhäftling Hoffmann Nicolas* [Iwwersetzung: Paul Heinrich]. Ettelbruck: Groupe de recherches et d'études sur la guerre 1940-1945, [ca 2005] (Troisvierges: exe), 207 p.: ill., 22&nbsp;cm ISBN 2-9599826-1-4
*Paul Heinrich a Romain Reinard: *George S. Patton JR. III 1885 - 1945*, 112 Säiten, ISBN 2-9599826-2-2 – Luxembourg 2005
*John Derneden: *Crash: Abstürze und Notlandungen von alliierten und deutschen Flugzeugen in Luxemburg, 1940-45*, GREG, Band 1 u. Band 2, 2005 u. 2004, ISBN 2-87996-974-3 u. ISBN 2-87996-820-8.
* Paul Heinrich a Serge Junckel: *Der Tod war unser Begleiter. Persönliche Erinnerungen des Zwangsrekrutierten Nic SCHARFF, *205 Säiten, ISBN 2-9599826-0-6

## Um Spaweck
*Websäit vum G.R.E.G.
Uergelmanufaktur Bernard Aubertin

D**'Manufacture d'Orgues Bernard Aubertin S.A.S** ass eng Uegelmanufaktur zu Courtefontaine am Jura, ongeféier op hallwem Wee tëscht Dole a Besançon.

D'Manufaktur gouf 1978 vum Bernard Aubertin gegrënnt an hir Ateliere sinn an engem ale Priorat vun 1137. Si beschäftegt tëscht 6 an 9 Handwierker.

De Grënner an Direkter Bernard Aubertin, zeechent an harmoniséiert d'Instrumenter selwer.

Hie war vun 1990 - 1993 Chargé de cours um CNFA FO zu Eschau.

1994 krut hien de *Grand Prix Crédit du Nord - Vieilles Maisons Françaises* fir d'Restauratioun vun de Gebaier vum ale Priorat aus dem 12. Joerhonnert, an de franséische Kulturministère gouf him op Liewenszäit den Titel *Maître d'Art en facture d'orgues*. Hie krut och vun der Stad Paräis d*'Médaille de Vermeil de la Ville de Paris*.

Am Joer 2006 gouf hie vun der Universitéit vun Aberdeen Dokter Honoris Causa genannt a gouf domat den éischten Uergelbauer deen dësen Titel a Groussbritannie krut.

## Aubertin-Uergelen a Frankräich
*Bitche, III/P, Neibau, 40 Regësteren
*Neuilly-sur-Seine, Neibau, III/P, 30 Regësteren
*Sarralbe, Neibau, II/P, 37 Regësteren
*Viry-Châtillon, Neibau, II/P, 20 Regësteren

## Aubertin-Uergelen a Japan
*Shirane-Cho, Neibau, III/P, 48 Regësteren
Courtefontaine

**Courtefontaine** ass:

* eng franséisch Gemeng am Departement Doubs, kuckt **[[Courtefontaine (Doubs)]]**;
* eng franséisch Gemeng am Departement Jura, kuckt **[[Courtefontaine (Jura)]]**.
Alexandre Chatrian

Den **Alexandre Chatrian**, gebuer den 18. Dezember 1826 zu Abreschviller, a gestuerwen den 3. September 1890 zu Villemomble, war e franséische Schrëftsteller. Hien ass och nach bekannt duerch Wierker déi hien zesumme mat sengem Frënd dem Émile Erckmann réaliséiert huet an déi Erckmann-Chatrian signéiert sinn.
Blizzard Entertainment

**Blizzard Entertainment** ass eng US-amerikanesch Computer- a Videospiller-Entreprise, mat Sëtz zu Irvine (Kalifornien).

*Blizzard Entertainment* gouf 1991 ënner dem Numm *Silicon & Synapse* gegrënnt. D'Firma huet Spiller wéi *[[Rock & Roll Racing]]* an *[[The Lost Vikings]]* (verëffentlech vun Interplay Productions) op de Maart bruecht, a gouf 1994 vum Tëschenhändler *Davidson & Associates* fir manner wéi 10 Milliounen US-Dollar opkaf. Kuerz Zäit drop huet *Blizzard* den Duerchbroch mam Spill *[[Warcraft]]* gepackt. D'Fuerschungs- an Entwécklungsabteilung vu Blizzard besteet aus méi wéi 150 Entwéckler, Produzenten, Programméierer, Kënschtler a Soundtechniker.

*Blizzard* huet e puermol de Besëtzer gewiesselt: *Davidson* gouf 1996 vun *CUC* opkaf; duerno huet *CUC* mat *HFS Corporation* fusionéiert, fir 1997 déi nei Entreprise *Cendant Software* ze grënnen. No engem grousse Comptabelskandal am Joer 1998 huet *Cendant* seng Parten – inklusiv *Blizzard* – un de franséische Verlag *Havas* verkaaft. Nach am selwechte Joer gouf *Havas* vu *[[Vivendi Universal]]* opkaf. *Blizzard* war duerno en Deel vu *VU Games* vu *Vivendi Universal*, zanter 2008 ass et en Deel vun Activision Blizzard.

De Bill Roper huet *Blizzard* am Joer 2003 verlooss, a vill *Blizzard*-Mataarbechter hu mat him déi nei Firma *[[Flagship Studios]]* gegrënnt. Grond heifir waren Ausernanersetzunge mam Management vu *Vivendi*.

Mat *[[Starcraft]]* huet *Blizzard* eent vun de meeschtverkaften Echtzäitstrategiespiller vun der Welt erausbruecht. De jéngste groussen Erfolleg konnt *Blizzard* mat *[[World of Warcraft]]*, wat Ufank 2005 an Europa erauskomm ass, feieren. Weltwäit goufen iwwer 8 Milliounen Exemplare verkaaft. *Blizzard* gouf nieft de Spiller och duerch de käschtefräien Déngscht *Battle.net* bekannt. 2010 hu se Starcraft II verëffentlecht.

## Spiller

## Um Spaweck
*  Offiziell Websäit vu ''Blizzard Entertainment''
Émile Erckmann

Den **Émile Erckmann**, gebuer den 20. Mee 1822 zu Phalsbourg, a gestuerwen de 14. Mäerz 1899 zu Lunéville, war e franséische Schrëftsteller. Hien ass och nach bekannt duerch Wierker déi hien zesumme mat sengem Frënd Alexandre Chatrian realiséiert huet, an déi si Erckmann-Chatrian signéiert hunn.
Fënneft Republik

D**'Fënneft Republik** (fr: **Cinquième République**) ass de republikanesche Regime, deen a Frankräich zanter dem 5. Oktober 1958 a Kraaft ass. Si ass d'Nofollgerin vun der Véierter Republik, déi 1946 agefouert gi war.

## Geschicht
Wéi de Charles de Gaulle den 1. Juni 1958 *Président du Conseil* gouf, huet hien eng Ekipp ënner der Leedung vum Michel Debré op d'Bee gesat fir e Projet fir eng nei Constitutioun auszeschaffen. Dee Projet gouf den 28. September 1958 iwwer e Referendum ugeholl a gouf d'Constitutioun vum 4. Oktober 1958, och nach *Constitutioun vun der Fënnefter Republik* genannt.

D'Institutioune vun der Fënnefter Republik si sou ausgeriicht, datt de President am Prinzip op eng zolidd Majoritéit an der *Assemblée nationale* ziele kann. Et goung dem Charles de Gaulle drëms, d'Klengkréimerei vun de (ville) Parteien z'ëmgoen an d'politesch Onstabilitéit, déi di Véiert Republik besonnesch staark markéiert hat, am Kontext vum kale Krich, vun der Dekolonisatioun a vun der europäescher Integratioun z'iwwerwannen.

Et ass awer munnechmol anescht komm, wéi erhofft, an de President, deen net méi op eng eege Majoritéit am Parlament ziele konnt, huet eng *feindlech* Regierung missen zouloossen an asetzen. Sou Fäll gi Cohabitatioun genannt. Et gouf där bis elo dräi an der Zäit vun der Fënnefter Republik, zwou ënner dem François Mitterrand an eng ënner dem Jacques Chirac.

Bis 2002 war d'Mandatsdauer vum Presidentenamt 7 Joer. Vun do u gëtt de President zanter der konstitutioneller Reform aus dem Joer 2000 nëmmen nach fir 5 Joer gewielt an en däerf eemol zeréckgewielt ginn.

## Presidente vun der Fënnefter Republik


Fichier:Bundesarchiv B 145 Bild-F010324-0002, Flughafen Köln-Bonn, Adenauer, de Gaulle-cropped.jpg|
Fichier:Georges.Pompidou (cropped).jpg|
Fichier:Valéry Giscard d’Estaing 1978(3).jpg|
Fichier:Reagan Mitterrand 1984 (cropped 2).jpg|


Fichier:Jacques Chirac.png|
Fichier:Nicolas Sarkozy in 2010.jpg|
Fichier:Francois Hollande 2015.jpeg|
Fichier:Emmanuel Macron (cropped).jpg|


## Literatur
* Alain Duhamel, *Une histoire personnelle de la Ve République*; Paräis (Plon), 2014.
* Édouard Balladur & Alain Duhamel, *Grandeur, déclin et destin de la Ve République - Un dialogue*; Paräis (Éditions de l'Observatoire), 2017.
(1392) Pierre

Den **(1392) Pierre** ass en Asteroid vun der Haaptasteroidenceinture, deen de 16. Mäerz 1936 vum franséischen Astronom Louis Boyer zu Alger entdeckt gouf.

Den Asteroid ass nom Neveu vum Entdecker genannt ginn.

## Kuckt och

* Lëscht vun den Asteroiden
Didier Queloz

Den **Didier Patrick Queloz,**, gebuer den 23. Februar 1966, ass e Schwäizer Astronom a Mataarbechter an der Fuerschungsgrupp ëm de Michel Mayor am Departement fir Astronomie op der Universitéit Genf.

Hie war un der Entdeckung vum éischten extrasolare Planéit am Stäresystem Pegasus 51 bedeelegt.

Den Didier Queloz hat am Joer 1990 e Physik-Studium op der Universitéit Genf mat engem Master ofgeschloss an am Joer 1995 den Ofschloss als Ph.D. erreecht. Déi kollektiv Entdeckung vum extrasolare Planéit berout op Miessunge vun der Radialvitess nom Dopplereffekt, dobäi gouf e Planéit mat enger Ëmlafvitess vu 4,2 Deeg entdeckt.

D'Entdeckung gouf mat en ettleche Präisser geéiert.

* Balzers-Präis vun der Schwäizer Physikalescher Gesellschaft (1996)
* International Astronomesch Unioun (IAU) Éieremedail (1996)

2013 hat de Queloz zu de Favoritte fir en Nobelpräis gezielt. Hie krut dunn 2019, zesumme mam Michel Mayor, den Nobelpräis fir Physik „fir d'Entdeckung vun engem Exoplanéit, dee ronderëm e sonnenänleche Stär kreest“.

## Kuckt och

## Um Spaweck
* Homepage vum Didier Queloz
Hendrik van Gent

Den **Hendrik van Gent**, gebuer 1900, a gestuerwen den 29. Mäerz 1947 zu Amsterdam, war en hollänneschen Astronom.

Hien huet mat sengen Observatiounen um Observatoire vu Leiden an Holland ugefaangen, goung awer no kuerzer Zäit a Südafrika, wou hie laang um Union-Observatoire zu Johannesburg geschafft huet, fir de südleche Stärenhimmel besser erfuerschen ze kënnen.

Hien huet do Enn vun den 20er Joren an Ufanks vun den 30er Joren, 39 Asteroiden entdeckt, dorënner och deen no him genannten Asteroid (1666) Van Gent.

Doriwwer eraus war hie Mat-Entdecker vun 3 Koméiten: den C/1941 K1 (van Gent), den C/1943 W1 (van Gent-Peltier-Damaica) an den C/1944 K2 (van Gent).

De van Gent ass jonk un engem Häerzinfarkt gestuerwen.
## Entdeckt Asteroiden

## Kuckt och

*
(1666) Van Gent

De **(1666) van Gent** ass en Asteroid vun der Haaptceinture, deen den 22. Juli 1930 vum hollänneschen Astronom Hendrik van Gent zu Johannesburg (Südafrika) entdeckt gouf.

Den Asteroid krut den Numm vu sengem Entdecker.

## Kuckt och

* Lëscht vun den Asteroiden
NGC 1395

Den **NGC 1395** ass eng elliptesch Galaxie am Stärebild Eridanus. Den NGC 1395 huet eng visuell Magnitude vu +9,60&nbsp;mag an eng Wénkelausdehnung vu 5,9' × 4,5'.

Se gouf de 17. November 1784 vum däitsch-britteschen Astronom Wilhelm Herschel entdeckt.

## Kuckt och
NGC 1387

Den **NGC 1387** ass eng Galaxie am Stärebild Fornax. Den NGC 1387 huet eng visuell Magnitude vu +10,70&nbsp;mag an huet eng Wénkelausdehnung vun 2,8' × 2,8'. Se gouf de 25. Dezember 1835 vum britteschen Astronom John Herschel entdeckt.

## Kuckt och

## Um Spaweck
* SIMBAD Query
* SEDS
* NASA/IPAC Extragalactic Database
NGC 1380

Den **NGC 1380** ass eng lënsefërmeg Galaxie am Stärebild Fornax. Den NGC 1380 huet eng visuell Magnitude vu +9,90 mag an eng Wénkelausdehnung vu 4,0' × 2,4'.

D'Galaxie gouf den 2. September 1826 vum schotteschen Astronom James Dunlop entdeckt.

## Kuckt och

## Um Spaweck
Sonneradius

De **Sonneradius** gëtt an der Astronomie als Moosseenheet gebraucht, fir d'Gréisst vun anere Stären oder vu Planéiten unzeginn. De Sonneradius ass zirka 6,96 × 108 m = 696.000&nbsp;km oder dat 109-facht vum mëttleren Äerdradius.

En typesche Verglach liwwert d'Äerd-Äerdmound-System: Den Ofstand Äerd-Mound ass am Duerchschnëtt 384.400&nbsp;km oder 55 Prozent vum Sonneradius, d.&nbsp;h. wann d'Sonn amplaz vun der Äerd stéing, géif d'Moundbunn vollstänneg bannent der Sonn verlafen.

Vun der Äerd aus gesinn ass de visuelle Sonneradius ongeféier 16', de ganzen Duerchmiesser vun der Sonnescheif also 32' oder 0,53°. Wéinst der eppes elliptescher Äerdbunn variéiert dëse Wäert ëm 1,7 Prozent a béide Richtungen: am Perihel vun der Äerdbunn (Ufank Januar) sinn et 32'32", am Aphel (Ufank Juli) awer nëmmen 31'28". Well mir den Äerdmound an engem selwechte Wénkel gesinn, hu mer déi rar, awer beandrockend Erscheinunge vun totale Sonnendäischterten.

## Literatur
* T. M. Brown, J. Christensen-Dalsgaard: *Accurate Determination of the Solar Photospheric Radius*, Astrophys. J. Lett. 500, 1998, S. L195, arXiv:astro-ph/9803131v1 (PDF; 147&nbsp;kB).
* Prezis vermoosse Sonn - Artikel op scienceticker.info vom 27. Mäerz 2012
## Kuckt och

* Äerdradius
Pange

**Pange** ass eng franséisch Gemeng am Museldepartement an der Regioun Grand Est.
## Kuckeswäertes
* D'Schlass vu Pange mat sengem Gaart deen zu de Jardins sans limites gehéiert.
* D'Fënsteren an der Kierch vu Pange

## Um Spaweck
Musée maritime fluvial et portuaire de Rouen

De **Musée maritime fluvial et portuaire de Rouen** ass e Musée iwwer d'Geschicht vum Hafe vu Rouen an d'maritim Navigatioun.

De Musée läit direkt op der Seine.

Zu den Ausstellungsstécker gehéieren ënner anerem eng Péniche vun 38 Meter déi ganz ka besicht ginn, verschidde Motore vu Schëffer, an e Skelett vun engem Wal.

Allerhand Theeme vun der Schëfffaart, a vum Hafe ginn a veschiddene Säll am Detail mat Videoen an Diaporamaen erkläert.
## Biller

Fichier:Rouen-Mus-Mar-bannen--w.jpg|De Musée maritime fluvial et portuaire vu Rouen vu bannen
Fichier:Rouen-Mus-Mar-Walskelett--w.jpg|E Walskelett am Musée

## Um Spaweck
Websäit vum Musée
Portal:Frankräich

__NOEDITSECTION__










Portal Frankräich










« France, mère des arts, des armes et des lois… » (Joachim du Bellay)

[ änneren]











Aner Portaler

[ änneren]


## Um Spaweck
Kiosk

E **Kiosk**, aus dem Tierkeschen *kösk* war originär e *Gaardepavillon*.
De Begrëff huet zwou Bedeitungen:
* Verkafskiosk
* Musekskiosk
Coincy (Moselle)

**Coincy** ass eng franséisch Gemeng am Museldepartement an der Regioun Grand Est.

Coincy läit 7&nbsp;km ëstlech vu Metz. D'Awunner heesche *Cogignaciens*. Am Westen a Richtung Colombey stinn d'Ruine vun enger romanescher Kapell, déi dem hellege Nabor geweit ass, an eng Allee mat däitsche Griewer aus dem Krich vun 1870.

Vum Schlass dat et fréier do ginn ass, ass praktesch näischt méi Rescht.

Aus dem Duerf eraus a Richtung Aubigny steet nach e Schlass, dat gutt erhalen ass, mat engem kuckeswäerte Gaart.

D'Baach déi duerch d'Uertschaft leeft heescht *Dame Jeannette*.

D'Uertschaft déi bis 1918 zu Däitschland gehéiert huet war duerch eng keeserlech Ordonnanz vum 2. September 1915 a *Konzich* ëmgedeeft ginn. Den Numm ass awer ni gebraucht ginn, bis an der Zäit vum Zweete Weltkrich, wéi et vun den däitsche Besatzer och nach bei Montoy-Flanville geprafft gouf.

Coincy huet virun 1800 zu der Provënz vun den dräi Bistümer gehéiert.

Zu Coincy gëtt et keng Kierch.

## Wopen
Beschreiwung am Originaltext:

*D'azur au pal componé d'argent et de gueules.*
Cecilia Payne-Gaposchkin

D**'Cecilia Helena Payne-Gaposchkin**, gebuer den 10. Mee 1900 (Meederchersnumm Cecilia Payne), a gestuerwen de 7. Dezember 1979, war eng englesch Astronomin.

Si huet Botanik, Physik a Chimie op der Cambridge University studéiert. Am Joer 1922 ass si an Amerika ausgewandert.

1925 huet si mat der Dissertatioun "*Stellar Atmospheres, A Contribution to the Observational Study of High Temperature in the Reversing Layers of Stars*" un der Harvard Universitéit hiren Doktertitel gemaach.

Am Joer 1956 gouf si Professer op der Harvard Universitéit.

## Éierungen
* 1934 Annie-Jump-Cannon-Präis fir Astronomie
* 1976 Henry Norris Russell Lectureship

## Kuckt och

## Um Spaweck
*  Eng kuerz Beschreiwung
*  D'Heather Miller beschreift d'Liewe vun der Cecilia Payne-Gaposchkin
*  Astronomesch Leeschtunge mat Foto
Joseph Beffort

De **Joseph Beffort**, gebuer den 29. Januar 1845 am Pafendall a gestuerwen de 7. November 1923 an der Stad Lëtzebuerg, war e lëtzebuergeschen Typograph, Drécker, Editeur a Buchhändler.

Hie war vun 1869 u Besëtzer vun der *Imprimerie Joris* um Krautmaart mat der hien 1889 op d'Place d'Armes geplënnert ass. An dëser Dréckerei goufen ënner anerem d*'[[Luxemburger Volkszeitung]]*, den *[[Echo de l'Industrie]]*, *[[L'Indépendance luxembourgeoise]]*, *[[Ardenner Bauer]]* a *[[Floréal (Zäitschrëft)|Floréal]]* gedréckt.

## Literatur

*Jos. Beffort †. Luxemburger Wort 1923-11-08, N° 312, S. 3. 
*Un champion de la cause française : M. Joseph Beffort. L'Indépendance luxembourgeoise 1923-11-08, N° 312, Édition de midi, p. 1.
*L'ensevelissement de M. J. Beffort. L'indépendance luxembourgeoise 1923-11-11, Nº 315/316, Édition de midi, p. 2.